Nokia genopstår med Android-model: Nokia 6

BARCELONA: Nokia var for ti år siden fuldstændig dominerende på mobilmarkedet, med en global markedsandel på over 60 procent. Så kom iPhone og finnerne missede fuldstændig smartphone-toget – og i 2014 blev Nokia opkøbt af Microsoft. Men nu er de tilbage. Eller rettere: Firmaet HMD Global, der er startet af en række tidligere Nokia-medarbejdere, genopliver det gamle brand. Således har Nokia netop lanceret en stribe nye smartphones på Mobile World Congress – blandt andet Nokia 6, der ryger til salg globalt inden sommer.

Nokia 6 er ikke noget flagskib, men vil til gengæld kun koste omkring 230 euro – altså mindre end et par tusinde. Den er udrustet med seneste Android-aftapning, version 7.0 Nougat.

Den har 5,5 tommer skærm, Snapsragon 430 processor, 3 gigabyte hukommelse, 32 gigabyte lagerplads, 16 megapixel kamera, fingeraftryksscanner og et 3.000 mAh batteri.

Her er tallene:

Dimensioner: 154 x 75,8 x 7,85 mm
OS: Android 7 Nougat
Skærm: 5,5-tommer, 1920 x 1080
CPU: Snapdragon 430
RAM: 3GB
Lagerplads: 32GB
Batteri: 3.000 mAh
Kamera: 16MP
Frontkamera: 8MP

Nokia genopstår med Android-model: Nokia 6